
545400 SIGHIŞOARA

Str. Muzeului nr. 7, Tel./Fax. 0265-771278

    H O T Ă R Â R E A  NR. 167
       din 26 septembrie 2013

privind trecerea din administrarea S.C. Apă Termic Transport S.A. a unui spaţiu cu altă destinaţie decât locuinţă în administrarea Municipiului Sighişoara, trecerea acestuia din domeniul privat în domeniul public al municipiului şi transmiterea în administrarea S.C. Ecoserv Sig S.R.L.

 Consiliul Local al Municipiului Sighişoara, întrunit în ședință ordinară;
Luând act de proiectul de hotărâre și  referatul de aprobare al Primarului municipiului, în calitate de iniţiator, înregistrat cu nr. 20800/23.09.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 2963/19.09.2013, înregistrată la Municipiul Sighişoara sub nr. 20581/19.09.2013, prin care S.C. Ecoserv Sig S.R.L. solicită punerea la dispoziţie a unui spaţiu  pentru organizarea şi desfăşurarea activităţii care vizează sistemul de parcare cu plată, astfel încât prevederile Hotărârilor Consiliului Local Sighişoara nr. 140/29.08.2013 şi 144/29.08.2013 să poată fi puse în aplicare;

Având în vedere că spaţiul cu altă destinaţie decât locuinţă situat în Municipiul  Sighişoara, str. Hermann Oberth nr. 47, ap. II,  este disponibil, fiind necesară trecerea acestuia din administrarea S.C. Apă Termic Transport S.A. în administrarea Municipiului Sighişoara, trecerea spaţiului din domeniul privat în domeniul public al municipiului şi transmiterea în administrarea S.C. Ecoserv Sig S.R.L.;

Având în vedere prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi prin actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Având în vedere faptul că parcările publice de reşedinţă sunt gestionate şi administrate de S.C. Ecoserv Sig S.R.L. şi ca atare se impune ca pentru o gestionare unitară a întregului sistem de parcare publică din Municipiul Sighişoara (inclusiv parcarea publică cu plată), S.C. Ecoserv Sig S.R.L. să administreze şi gestioneze toată această activitate;

Având în vedere prevederile Legii nr. 51/2006, Legea serviciilor comunitare de utilităţi publice, republicată, de prevederile O.G. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003;
Având în vedere prevederile art. 555 – 566, art.  858 - 870 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 8 alin. (1) din Legea nr. 213/1998 privind bunurile proprietate publică, cu modificările şi completările ulterioare;

Având în vedere că imobilul nu face obiectul Legii nr. 10/2001, republicată, cu modificările şi completările ulterioare şi Legii nr. 247/2005;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 20798/23.09.2013, prin care se propune trecerea spaţiului cu altă destinaţie decât locuinţă situat în Municipiul  Sighişoara,  str. Hermann Oberth nr. 47, ap. II din administrarea S.C. Apă Termic Transport S.A. în administrarea Municipiului Sighişoara, trecerea acestuia din domeniul privat în domeniul public al municipiului şi transmiterea în administrarea S.C. Ecoserv Sig S.R.L., îndeplinindu-se prevederile legale;

În temeiul art. 36 (2) lit. „c”, (5) lit. „a” şi „b” şi (9), art . 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art.1. Se aprobă trecerea din administrarea S.C. Apă Termic Transport S.A. în administrarea Municipiului  Sighişoara a spaţiului cu altă destinaţie decât locuinţă, situat în Municipiul Sighişoara, str. Hermann Oberth nr. 47, ap. II, înscris în C.F. nr. 51852-C1-U2, sub nr. top. 227/II, cu o suprafaţă utilă de 66,58 mp. şi wc de 1,80 mp., conform planului anexa nr. 1 la prezenta hotărâre. 

Art.2. Se aprobă trecerea din domeniul privat în domeniul public al Municipiului Sighişoara a spaţiului cu altă destinaţie decât locuinţă, situat în Municipiul Sighişoara, str. Hermann Oberth nr. 47, ap. II, înscris în C.F. nr. 51852-C1-U2, sub nr. top. 227/II, cu o suprafaţă utilă de 66,58 mp. şi wc de 1,80 mp., conform planului anexa nr. 1 la prezenta hotărâre.

Art.3. Se aprobă transmiterea din administrarea Municipiului Sighişoara în administrarea S.C. Ecoserv Sig S.R.L. a spaţiului cu altă destinaţie decât locuinţă, situat în Municipiul Sighişoara, str. Hermann Oberth nr. 47, ap. II, înscris în C.F. nr. 51852-C1-U2, sub nr. top. 227/II, cu o suprafaţă utilă de 66,58 mp. şi wc de 1,80 mp., conform planului anexa nr. 1 la prezenta hotărâre.

Art.4. Se aprobă completarea anexei nr. 4 – „Inventarul bunurilor mobile şi imobile proprietate publică, aferente serviciului public şi care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, cu spaţiul cu altă destinaţie decât locuinţă, situat în Municipiul Sighişoara, str. Hermann Oberth nr. 47, ap. II, înscris în C.F. nr. 51852-C1-U2, sub nr. top. 227/II, cu o suprafaţă utilă de 66,58 mp. şi wc de 1,80 mp., conform planului anexa nr. 1 la prezenta hotărâre.

Art.5. Cu data adoptării prezentei se abrogă Hotărârea Consiliului Local Sighişoara nr. 11/29.01.2009, precum şi orice alte prevederi contrare din hotărârile Consiliului Local Sighişoara cu referire la spaţiul cu altă destinaţie decât locuinţă, situat în Municipiul Sighişoara, str. Hermann Oberth nr. 47, ap. II, înscris în C.F. nr. 51852-C1-U2, sub nr. top. 227/II, cu o suprafaţă utilă de 66,58 mp. şi wc de 1,80 mp., conform planului anexa nr. 1 la prezenta hotărâre.

Art.6. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică şi Direcţia Administrarea Patrimoniului din cadrul Municipiului Sighişoara,  S.C. Apă Termic Transport S.A. şi S.C. Ecoserv Sig S.R.L.

Art.7. Prin grija d-rei  Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  


Octavean Șuteu     

      Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
1 ex. Direcția administrarea patrimoniului;

1 ex. Arhitect șef;

1 ex. Direcția economică;

1 ex. S.C. ATT S.A.;

1 ex. S.C. Ecoserv Sig S.R.L.

11 ex.

AF/MF

